ai4bharat/Pralekha huggingface dataset:
ரசாயனம் மற்றும் உரங்கள் அமைச்சகம்
காரீப் பருவத்தில் உரங்கள் தடையின்றி வழங்கப்படுவதை உறுதி செய்வதற்காக, காணொளி மூலம் உர நிறுவனங்களை கவுடா சந்தித்து பேசினார்.
காரீப் விதைப்புப் பருவத்தில் விவசாயத்திற்கு உரங்கள் போதுமான அளவில் வழங்கப்படுவதை உறுதிசெய்வதற்காக மத்திய வேதியியல் மற்றும் உரங்களுக்கான அமைச்சர் திரு. டி. வி. சதானந்த கவுடா இன்று காணொளி மூலம் உரத்தொழிலின் அனைத்துப் பங்குதாரர்களையும் சந்தித்துப் பேசினார். மத்திய இணை அமைச்சர் திரு. மான்சுக் மண்டவியாவும் இந்த சந்திப்பில் கலந்து கொண்டார்.
இந்நிகழ்ச்சியில் பேசிய திரு. கவுடா, கொரோனா தொற்று நோயின் மோசமான தாக்கத்தைக் கட்டுப்படுத்த அரசாங்கத்துடன் ஒத்துழைத்த அனைத்து தொழில் தலைவர்களுக்கும் நன்றி தெரிவித்தார். வரும் காரீப் பருவத்தில் தேவையான அளவு உரங்கள் கிடைப்பதை மத்திய அமைச்சகம் உறுதி செய்துள்ளதாக கவுடா தெரிவித்தார். அனைத்து இடர்பாடுகளையும் தாண்டி தங்களின் உற்பத்தி மையங்களை இயக்கியதற்காக திரு. கவுடா பாராட்டு தெரிவித்தார்.
காரீப் பருவம் தொடங்கியுள்ளதை அடுத்து நாட்டின் பல்வேறு பகுதிகளிலும் விவசாயப் பணிகள் தொடங்கிவிட்டது. இந்த ஆண்டு நாம் நல்ல மழையை எதிர்பார்க்கலாம். அதனால், இந்த ஆண்டும் உரத்தின் தேவை அதிகமாக இருக்கும் என்பதை அவர் எடுத்துக்கூறினார். கடந்த ஆண்டை விட இந்த ஆண்டு ஏப்ரல், மே மற்றும் ஜூன் மாதத்தில் யூரியா மற்றும் பாஸ்பரஸ்-பொட்டாசியம் உரத்தின் விற்பனை கணிசமாக உயர்ந்துள்ளது என்று அவர் கூறினார்.
இந்த காரீப் பருவத்தில் உரத்தின் தேவை 170 லட்சம் மெட்ரிக் டன்னாக இருக்கும் அதே சமயம் உற்பத்தி 133 லட்சம் மெட்ரிக் டன்னாக இருக்கும். இந்த வேறுபாடு இறக்குமதி மூலம் சரிசெய்யப்படும், என்று அவர் குறிப்பிட்டார்.
இந்த சந்திப்பில் பங்கேற்ற நிறுவனங்கள் தங்களின் ஆலோசனைகளையும், தங்கள் சந்திக்கும் பிரச்சினைகளையும் குறித்துப் பகிர்ந்துக்கொண்டனர்.
மனித வள மேம்பாட்டு அமைச்சகம்
ஒரே பாரதம் உன்னத பாரதம் திட்டத்தின் செயல்பாடுகளை அமைச்சர்கள் குழு ஆய்வு
இந்திய அரசின் ‘ஒரே பாரதம் உன்னத பாரதம்' திட்டத்தின் செயல்பாடுகள் குறித்த ஆய்வுக்கூட்டம் இதற்கென அமைக்கப்பட்டுள்ள அமைச்சர்கள் குழுவின் தலைவரும் மத்திய கல்வி அமைச்சருமான திரு ரமேஷ் பொக்ரியால் ‘நிஷாங்க்’ தலைமையில் நடைபெற்றது.
மத்திய தகவல் மற்றும் ஒலிபரப்பு அமைச்சர் திரு.பிரகாஷ் ஜவடேகர், இளைஞர் விவகாரங்கள் மற்றும் விளையாட்டுத்துறை இணை அமைச்சரும் , சிறுபான்மை விவகாரங்கள் துறை இணை அமைச்சருமான திரு. கிரண் ரிஜிஜூ, கலாச்சார மற்றும் சுற்றுலா இணை அமைச்சர்  திரு பிரகலாத் சிங் படேல் ஆகியோர் இந்த ஆய்வுக் கூட்டத்தில் கலந்து கொண்டனர்.
ஒரே பாரதம் உன்னத பாரதம் திட்டம் தொடர்பாக பல்வேறு அமைச்சகங்கள் மேற்கொண்டுள்ள நடவடிக்கைகளை உயர்கல்விச் செயலாளர் திரு.அமித் காரே கூட்டத்தின் போது எடுத்துரைத்தார். இந்தத் திட்டத்தை மிகப் பெரும் மக்கள் இயக்கமாக மாற்றுவதற்கு, கூட்டணி அமைச்சகங்கள் இணைந்து செயல்பட வேண்டும் என்றும், சுற்றுச்சூழல் மற்றும் வனம், ஆயுஷ், பெண்கள் மற்றும் குழந்தைகள் வளர்ச்சி, வேளாண்மை, ஜவுளி மற்றும் சிறு, குறு, நடுத்தரத் தொழில் நிறுவனங்கள் ஆகிய அமைச்சகங்களும் கூடுதலாக இந்தத் திட்டத்தில் இணைய இருப்பதாக அவர் தெரிவித்தார்.
கூட்டத்தில் பேசிய அமைச்சர் திரு. ரமேஷ் பொக்ரியால் ‘நிஷாங்க்’, நாட்டின் 75வது சுதந்திர தினத்தில் இந்தத் திட்டத்தை மிகப்பெரும் அளவில் முன்னெடுத்துச் செல்லவேண்டும் என்றும் இதனை கருத்தில் கொண்டு இந்தத் திட்டத்தின் கீழ் புதிய வாய்ப்புகளை அமைச்சகங்கள் ஆய்வு செய்ய வேண்டும் என்றும் கேட்டுக்கொண்டார்.
கூட்டத்தில் பேசிய அமைச்சர் திரு. பிரகாஷ் ஜவடேகர், ஒரே பாரதம் உன்னத பாரதம் என்னும் அடையாளத்தை பெருவாரியான மக்களிடையே கொண்டு செல்ல வேண்டும் என்று வலியுறுத்தினார்.
கல்வி நிறுவனங்கள் வரலாறு, அறிவியல், பாரம்பரியம் மற்றும் இலக்கியம் சம்பந்தமான ஆய்வை மேற்கொள்ள ஏதுவாக தமது அமைச்சகம் நூறு சுற்றுலாத் தளங்களை கண்டறிந்துள்ளதாக அமைச்சர் திரு. பிரகலாத் சிங் படேல் கூறினார்.
இந்தத் திட்டத்தை இளைஞர்களிடம் எடுத்துச் செல்வதில் இளைஞர்கள் தேசிய ஒருங்கிணைந்த முகம் மிகச் சிறந்த சாதனமாக விளங்குகிறது என்று குறிப்பிட்டார்.
மேலும் விவரங்களுக்கு இந்தச் செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1685106
பிரதமர் அலுவலகம்
சிக்கிம், அருணாச்சலப் பிரதேசம் மற்றும் திரிபுராவில் ஒருங்கிணைக்கப்பட்ட கட்டுப்பாடு மற்றும் கண்காணிப்பு மையங்கள்: பிரதமர் அடிக்கல் நாட்டினார்
பிரதமர் திரு. நரேந்திர மோடி, புது தில்லியிலிருந்து காணொலி மூலம் ஐந்து வட கிழக்கு நவீன நகரங்களில் ஒருங்கிணைக்கப்பட்ட கட்டுப்பாடு மற்றும் கண்காணிப்பு மையங்கள் அமைக்க இன்று அடிக்கல் நாட்டினார்.
சிக்கிமில் நமச்சி மற்றும் கேங்டாக், அருணாச்சலப் பிரதேசத்தில் இட்டாநகர் மற்றும் பசிகாட், திரிபுராவில் அகர்தலா ஆகிய இடங்களில் ஒருங்கிணைக்கப்பட்ட கட்டுப்பாடு மற்றும் கண்காணிப்பு மையங்களுக்கான பெயர் பலகையை பிரதமர் கணினி மூலம் திறந்து வைத்தார்.
(Visitor Counter : 92
பிரதமர் அலுவலகம்
மஹாராஷ்ட்ரா மருத்துவமனையில் தீ விபத்து காரணமாக உயிரிழந்தோருக்குப் பிரதமர் இரங்கல் தெரிவித்துள்ளார்
மஹாராஷ்ட்ர மாநிலம் அகமதுநகர் மருத்துவமனையில் தீ விபத்து காரணமாக உயிரிழந்தோருக்குப் பிரதமர் திரு நரேந்திர மோடி ஆழ்ந்த இரங்கல் தெரிவித்துள்ளார்.
பிரதமர் வெளியிட்டுள்ள டுவிட்டர் செய்தியில் கூறியிருப்பதாவது:
“மஹாராஷ்ட்ர மாநிலம் அகமதுநகர் மருத்துவமனையில் தீ விபத்து காரணமாக உயிரிழப்பு ஏற்பட்டது துயரத்தை தந்துள்ளது. உயிரிழந்தவர்களின் குடும்பத்தினருக்கு இரங்கல்கள். காயமடைந்தவர்கள் விரைவில் குணமடைய விரும்புகிறேன்”
பிரதமர் அலுவலகம்
குவாட் தலைவர்களின் உச்சிமாநாட்டில் பிரதமரின் பங்கேற்பு
2020, மே 20 அன்று ஜப்பானின் ஹிரோஷிமாவில் நேரடியாக நடைபெற்ற மூன்றாவது குவாட் உச்சிமாநாட்டில் ஆஸ்திரேலிய பிரதமர் அந்தோணி அல்பானிஸ், ஜப்பான் பிரதமர் ஃபூரியே கிஷிடா, அமெரிக்க அதிபர் ஜோசப் பைடன் ஆகியோருடன் பிரதமர் திரு நரேந்திர மோடி கலந்து கொண்டார்.
இந்தியா-பசிஃபிக் பிராந்தியத்தின் வளர்ச்சி பற்றிய ஆக்கபூர்வ பேச்சுவார்த்தையை இந்தத் தலைவர்கள் மேற்கொண்டனர். இது இவர்களின் பகிரப்பட்ட ஜனநாயக மாண்புகள் மற்றும் உத்திகள் வகுத்தல் ஆர்வத்தை உறுதிசெய்தது. சுதந்திரமான, வெளிப்படையான, அனைவரையும் உள்ளடக்கிய இந்தியா-பசிஃபிக் என்ற தங்களின் தொலைநோக்குப் பார்வையால் வழிநடத்தப்பட்ட, இறையாண்மை, பிராந்திய ஒருமைப்பாடு, பிரச்சனைகளுக்கு அமைதி வழியில் தீர்வு என்ற கோட்பாடுகளைப் பின்பற்றுவதன் அவசியத்தை அவர்கள் வலியுறுத்தினர். இந்தப் பின்னணியில் இந்தியா-பசிஃபிக் பிராந்தியத்திற்கான நீடித்த பங்குதாரர்கள் என்ற குவாட் தலைவர்களின் கண்ணோட்ட அறிக்கையை இவர்கள் வெளியிட்டனர். இது இவர்களின் கொள்கைசார்ந்த அணுகுமுறையை வெளிப்படுத்தியது.
இந்தியா-பசிஃபிக் பிராந்தியத்தின் உறுதியையும் வளத்தையும் வலுப்படுத்த சில முன்முயற்சித் திட்டங்களை தலைவர்கள் வெளியிட்டனர்.
தூய எரிசக்தி வழங்கல் தொடர், குவாட் அடிப்படைக் கட்டமைப்பு ஆய்வுத் திட்டம், கேபிள் இணைப்பு மற்றும் விரிவாக்கத்திற்கான பங்களிப்பு, பாலாவில் சிறு அளவிலான ஓரான் அமைப்புக்கு குவாட் ஆதரவு போன்றவை இதில் அடங்கும்.
இந்தப் பின்னணியில் 2024ல் அடுத்த குவாட் உச்சிமாநாட்டிற்கு இந்தியாவிற்கு வருகைதருமாறு குவாட் தலைவர்களுக்குப் பிரதமர் அழைப்பு விடுத்தார்.
சுகாதாரம் மற்றும் குடும்ப நலத்துறை அமைச்சகம்
கடந்த 24 மணி நேரத்தில் முன்னெப்போதும் இல்லாத எண்ணிக்கையில் கொவிட் தொற்று நோயாளிகள் குணமடைந்துள்ளனர்; 28,472 நோயாளிகள் வீடு திரும்பியுள்ளனர்
7.5 லட்சத்துக்கும் அதிகமானவர்கள் குணமடைந்துள்ளனர், குணமடையும் விகிதம் 63 சதவீதத்தைத் தாண்டியுள்ளது
19 மாநிலங்கள் / யூனியன் பிரதேசங்களில் குணமடையும் விகிதம் 63.13 சதத்தை விட அதிகம்
ஒரே நாளில், முன்னெப்போதும் இல்லாத எண்ணிக்கையில் 28,472 கொவிட்-19 தொற்று நோயாளிகள் குணமடைந்துள்ளனர். கடந்த 24 மணி நேரத்தில்தான், அதிக எண்ணிக்கையிலான நோயாளிகள் குணமடைந்து வீடு திரும்பியுள்ளனர். இதன் மூலம் குணமடைந்த நோயாளிகளின் எண்ணிக்கை 7,53,049 ஆக உள்ளது. இதனால் கொவிட்-19 தொற்றிலிருந்து குணமடையும் விகிதம் 63.13 விழுக்காடாக அதிகரித்துள்ளது.
குணமடைந்த நோயாளிகளின் எண்ணிக்கை தொடர்ந்து அதிகரி்த்து வருகிறது. சிகிச்சை பெறுபவர்களை விட, 3,41,916 பேர் அதிகமாக குணமடைந்துள்ளனர். சிகிச்சை பெறுபவர்களின் எண்ணிக்கை 4,11,133 என்பது குறிப்பிடத்தக்கது.
தேசிய அளவில் குணமடையும் விகிதத்தை விட 19 மாநிலங்கள் / யூனியன் பிரதேசங்களில் குணமடையும் விகிதம் அதிகமாக பதிவு செய்யப்பட்டுள்ளது.
|
|
மாநிலங்கள்/யூனியன் பிரதேசங்களின் பெயர்
|
|
குணமடையும் விகிதம்
|
|
தில்லி
|
|
84.83%
|
|
லடாக் (யூனியன்
பிரதேசம்)
|
|
84.31%
|
|
தெலங்கானா
|
|
78.37%
|
|
ஹரியானா
|
|
76.29%
|
|
அந்தமான் &
நிக்கோபார் தீவுகள்
|
|
75.00%
|
|
ராஜஸ்தான்
|
|
72.50%
|
|
குஜராத்
|
|
72.30%
|
|
சத்தீஷ்கர்
|
|
71.81%
|
|
அசாம்
|
|
71.05%
|
|
ஒடிசா
|
|
70.96%
|
|
தமிழ்நாடு
|
|
70.12%
|
|
மணிப்பூர்
|
|
69.48%
|
|
சண்டிகர்
|
|
68.97%
|
|
உத்ராகண்ட்
|
|
67.99%
|
|
பஞ்சாப்
|
|
67.86%
|
|
மத்தியப்பிரதேசம்
|
|
67.47%
|
|
தாத்ரா மற்றும் நாகர் ஹவேலி & டாமன் அண்டு டையூ
|
|
65.67%
|
|
இமாசலப்பிரதேசம்
|
|
64.72%
|
|
பிகார்
|
|
63.95%
கோவிட்-19 குறித்த அதிகாரப்பூர்வமான தகவல்களையும், கோவிட்-19 தொடர்பான தொழில்நுட்ப ரீதியிலான விஷயங்கள், வழிகாட்டுதல்கள், அறிவுறுத்தல்கள் பற்றிய புதிய தகவல்களைத் தெரிந்து கொள்ள தயவுசெய்து இந்த இணையதளத்தைப் பாருங்கள்: https://www.mohfw.gov.in/ மற்றும் @MoHFW_INDIA.
ரசாயனம் மற்றும் உரங்கள் அமைச்சகம்
இறக்குமதி சுமையை குறைப்பதற்காக முக்கிய மருந்துகள் மற்றும் மருத்துவ உபகரணங்கள் மீது கவனம் செலுத்தப்படும்: டாக்டர். மன்சுக் மாண்டவியா
இறக்குமதி சுமையை குறைப்பதற்காக முக்கிய மருந்துகள் மற்றும் மருத்துவ உபகரணங்கள் உள்நாட்டிலேயே உற்பத்தி செய்து தொடர்பாக மத்திய அரசு முனைப்புடன் செயல்படுகிறது என்று மத்திய சுகாதார மற்றும் இரசாயனத் துறை அமைச்சர் டாக்டர். மன்சுக் மாண்டவியா கூறியுள்ளார். உள்நாட்டிலேயே மிக முக்கியத்துவம் வாய்ந்த மருத்துவ சேவைகளுக்கான உபகரணங்களை உற்பத்தி செய்வது தற்சார்பு இந்தியா என்ற கொள்கையின் பயணத்தில் ஒரு முக்கிய மைல்கல் ஆகும்.
மத்திய அரசின் தற்சார்பு இந்தியா கொள்கையின் கீழ் மருந்துகள் துறை உற்பத்தித் தொடர்பான ஊக்கத்தொகை திட்டத்தை கடந்த 2021ம் ஆண்டு தொடங்கியது. இந்தத் திட்டத்திற்கு 6 ஆண்டு காலத்திற்கு ரூ.15,000 கோடிகள் மதிப்பீடு செய்யப்பட்டுள்ளது. இந்தத் திட்டத்தில் பங்கேற்க 55 விண்ணப்பங்கள் வந்துள்ளது. இதில் 20 குறு, சிறு, நடுத்தரத் தொழில்துறை நிறுவனங்களும் அடங்கும். விண்ணப்பதாரர்கள் அளித்த தகவல்களின் அடிப்படையில் 2022-2023 நிதியாண்டில் சுமார் ரூ.2200 கோடி ஊக்கத்தொகை வழங்கப்படும் என்று எதிர்பார்க்கப்படுகிறது.
உற்பத்தி தொடர்பான ஊக்கத்தொகை திட்டம் தொடர்பாக அதிகளவில் மருந்துப் பொருட்களை வாங்குபவர்கள் மற்றும் மருத்துவ உபகரணங்களை வாங்குபவர்கள் என இரண்டு வகையாக பிரிக்கப்பட்டுள்ளது. இந்தத் திட்டம் நடைமுறைக்கு வந்து ஓராண்டு காலகட்டத்தில் பல்வேறு முக்கிய செயல்பாடுகளை மேற்கொண்டுள்ளது. மேலும் சுமார் 1900 பேர்களுக்கு வேலைவாய்ப்பு ஏற்படுத்தப்பட்டுள்ளது. புற்றுநோய் பாதுகாப்பு சம்மந்தமாக ரேடியோ தெரபி மருத்துவ உபகரணங்கள் போன்ற முக்கியத்துவம் வாய்ந்த மருத்துவ சேவைகள் மேற்கொள்ளப்படுகிறது.
எரிசக்தி அமைச்சகம்
பிம்ஸ்டெக் கூட்டமைப்பின் முன்முயற்சிகள் எரிசக்தி மையத்தின் முதல் நிர்வாகக்குழுக் கூட்டத்தை இந்தியா நடத்தியது
வங்காள விரிகுடா பல்துறை தொழில்நுட்ப மற்றும் பொருளாதார கூட்டமைப்பான பிம்ஸ்டெக் முன்முயற்சிகள் எரிசக்தி மையத்தின் முதல் நிர்வாகக்குழுக் கூட்டத்தை பெங்களூருவில் 2023, பிப்ரவரி 27-ந் தேதி இந்தியா நடத்தியது. மின்சார அமைச்சகத்தின் கூடுதல் செயலாளர் திரு அஜய் திவாரி இந்த மையத்தின் உறுப்பு நாடுகளைச் சேர்ந்த பிரதிநிதிகளை வரவேற்று, உறுப்பு நாடுகளுக்கு இடையேயான ஒத்துழைப்பு நடவடிக்கை குறித்து விரிவாகப் பேசினார்.
இந்த அமைப்பில் பங்களாதேஷ், பூட்டான், இந்தியா, மியான்மர், நேபாளம், இலங்கை மற்றும் தாய்லாந்து ஆகிய நாடுகள் உறுப்பு நாடாக உள்ளன. உறுப்புநாடுகளைச் சேர்ந்த பிரதிநிதிகள் இந்த கூட்டத்தை நடத்துவதற்கான வாய்ப்பை ஏற்படுத்தியதற்கு பாராட்டுதல்களை தெரிவித்தனர். இந்தியாவின் “அருகாமைக்கு முன்னுரிமை” மற்றும் “கிழக்குப் பிராந்திய செயல்பாடுகள்“ போன்ற கொள்கைகள் இந்தக் கூட்டத்தில் விரிவாக விவாதிக்கப்பட்டது. இந்தியாவில் இந்த அமைப்பின் எரிசக்தி மையம் தொடங்கவிருப்பது குறித்து தெரிவிக்கப்பட்டது. இந்த மையத்திற்கு தலைவராக ஞான்ஷாம் பிரசாத் நியமிக்கப்பட்டிருக்கிறார்.
பிரதமர் அலுவலகம்
பின்லாந்து பிரதமருடன், பிரதமர் சந்திப்பு
கோபன்ஹேகனில் நடைபெற்ற 2-வது இந்தியா – நார்டிக் உச்சி மாநாட்டின் இடையே பிரதமர் திரு நரேந்திர மோடி, பின்லாந்து பிரதமர் திருமதி சனா மரீன்-ஐ சந்தித்துப் பேசினார். இருதலைவர்களும் நேரடியாக சந்தித்துக் கொள்வது இதுவே முதல் முறையாகும்.
கடந்த மார்ச் 16, 2021-ல் காணொலி வாயிலாக நடைபெற்ற இருதரப்பு மாநாட்டின் முடிவுகளை செயல்படுத்துவதில் ஏற்பட்டுள்ள முன்னேற்றம் குறித்து இருதரப்பிலும் மனநிறைவு தெரிவித்துள்ளனர்.
செயற்கை நுண்ணறிவு, குவாண்டம் கம்ப்யூட்டிங், எதிர்கால செல்போன் தொழில்நுட்பங்கள், தூய்மை தொழில்நுட்பங்கள், மற்றும் ஸ்மார்ட் கிரிடுகள் உள்ளிட்ட புதிய மற்றும் புதிதாக உருவாகும் தொழில்நுட்பத் துறைகளில் ஒத்துழைப்பை விரிவுப்படுத்துவதற்கான வாய்ப்புகள் குறித்து இருதலைவர்களும் விவாதித்தனர்.
இந்திய சந்தையில் காணப்படும் ஏராளமான வாய்ப்புகளை பயன்படுத்தி, குறிப்பாக தொலைத்தொடர்பு கட்டமைப்பு மற்றும் டிஜிட்டல்மயமாக்கல் உள்ளிட்ட துறைகளில் பின்லாந்து நிறுவனங்கள் இந்திய நிறுவனங்களுடன் இணைந்து கூட்டாக தொழில்தொடங்க வருமாறு பிரதமர் அழைப்பு விடுத்தார்.
பல்வேறு மற்றும் சர்வதேச விவகாரங்கள் மற்றும் சர்வதேச அமைப்புகளில், மேம்பட்ட ஒத்துழைப்புடன் செயல்படுவது குறித்தும் இந்த சந்திப்பின்போது விவாதிக்கப்பட்டது.
உள்துறை அமைச்சகம்
குடியுரிமை  சட்டம், தீவிரவாத தாக்குதல்கள் மற்றும் குற்றச்செயல் கண்காணிப்பு குறித்து நாடாளுமன்றத்தில் வழங்கப்பட்ட பதில்கள்
நாடாளுமன்றத்தின் மக்களவையில் எழுப்பப்பட்ட கேள்விகளுக்கு எழுத்துப்பூர்வமாக பதிலளித்த மத்திய உள்துறை இணை அமைச்சர்கள் திரு நித்யானந்த் ராய் மற்றும் திரு கிஷண் ரெட்டி ஆகியோர் கீழ்கண்ட தகவல்களை அளித்தனர்.
2019 டிசம்பர் 12 அன்று அறிவிக்கப்பட்ட குடியுரிமை  சட்டம், 2020 ஜனவரி 10 அன்று அமலுக்கு வந்தது. குடியுரிமை  சட்டம், 2019-கான விதிகள் தயாரிக்கப்பட்டு வருகின்றன.
இதற்கான காலக்கெடு 2021 ஏப்ரல் 9 வரை மக்களவை துணை சட்டக் குழுவிற்கும், 2021 ஜூலை 9 வரை மாநிலங்களவை துணை சட்டக் குழுவிற்கும் நீட்டிக்கப்பட்டுள்ளது.
தீவிரவாதத்திற்கு எதிராக பூஜ்ய சகிப்புத்தன்மை கொள்கையை அரசு கடைபிடித்து வருகிறது. அரசின் நடவடிக்கைகளின் காரணமாக கடந்த மூன்று வருடங்களாக பயங்கரவாத செயல்கள் கணிசமாக குறைந்துள்ளன. எல்லையில் பாகிஸ்தானின் தாக்குதல்களுக்கும் தகுந்த பதிலடி கொடுக்கப்பட்டு வருகிறது.
குற்றச்செயல்கள் மற்றும் குற்றவாளிகள் கண்காணிப்பு அமைப்பு  மற்றும் ஐசிஜிஎஸ் ஆகியவை குறித்து மாநிலங்கள்/யூனியன் பிரதேசங்களுடன் மத்திய அரசால் தொடர்ந்து ஆய்வு செய்யப்பட்டு வருகிறது.
நிர்ணயித்த இலக்கு 14306 ஆக இருந்த போதிலும், 15773 காவல் நிலையங்களில் குற்றச்செயல்கள் மற்றும் குற்றவாளிகள் கண்காணிப்பு அமைப்பு கருவிகள் பொருத்தப்பட்டுள்ளது. மேலும் 383 காவல் நிலையங்களில் இதை நிறுவுவதற்கான பணி தொடங்கியுள்ளது.
மத்திய ஆயுதம் தாங்கிய காவல் படைகளில் 27,167 பெண்கள் பணிபுரிகிறார்கள். மத்திய ஆயுதம் தாங்கிய காவல் படைகளில் பெண்களுக்கு பணி வழங்கவும், பதவி உயர்வு வழங்கவும் தொடர் நடவடிக்கைகள் எடுக்கப்பட்டு வருகின்றன.
மேலும் விவரங்களுக்குhttps://pib.gov.in/PressReleasePage.aspx?PRID=1694506
------
(Visitor Counter : 220
பிரதமர் அலுவலகம்
ஜனவரி 3 ஆம் தேதியன்று, 2019, பிரதமர் பஞ்சாப் பயணம்
ஜலந்தரில் நடைபெறவுள்ள 106வது இந்திய அறிவியல் மாநாட்டை துவக்கிவைக்கிறார்.
ஜனவரி 3 ஆம் தேதியன்று 2019 பிரதமர் திரு. நரேந்திர மோடி பஞ்சாபிற்கு பயணம் மேற்கொள்ள உள்ளார்.
ஜனவரி 3 அன்று பஞ்சாப் ஜலந்தரில் 106வது இந்திய அறிவியல் மாநாட்டை பிரதமர் துவக்கிவைத்து, துவக்க உரையாற்றுவார். பிறகு பஞ்சாப் குர்தாஸ்பூருக்கு செல்லும் அவர், பொது கூட்டத்தில் உரையாற்றுவார்.
பிரதமரின் தொலைநோக்கு பார்வையான நாடு முழுவதும் அறிவியல், தொழில்நுட்பம் மற்றும் புதிய கண்டுபிடிப்புகளை உத்வேகம் அளிக்கும் வகையில், பிரதமர் திரு. மோடி பதவியேற்றது முதல், இது அவர் பங்கேற்கும் ஐந்தாவது இந்திய அறிவியல் மாநாடாகும். 2018-ல் நடைபெற்ற 105 ஆவது மாநாட்டிலும், 2017-ல் நடைபெற்ற 104 மாநாடு, 2016-ல் நடைபெற்ற 103 மாநாடு மற்றும் 2015-ல் நடைபெற்ற 102 மாநாடுகளில் பிரதமர் துவக்க உரையாற்றியுள்ளார்.
(Visitor Counter : 171
சிறப்பு சேவைகள் மற்றும் கட்டுரைகள்
விடுதலையின் அம்ருத் மகோத்சவம் - இந்திய சுதந்திரத்தின் 75 ஆண்டுகள் கொண்டாட்டம் - சென்னையில் ஃபிட் இந்தியா சுதந்திர ஓட்டம்
தமிழ்நாடு அரசின் பருவநிலை மாற்றம், இளைஞர் நலன் மற்றும் விளையாட்டு மேம்பாடு அமைச்சர் திரு சிவ வி மெய்யநாதன், ஃபிட் இந்தியா சுதந்திர ஓட்டத்தை மாநில அளவில் ஆகஸ்ட் 13 அன்று காலை 7 மணிக்கு தொடங்கி வைத்தார். சுதந்திர இந்தியா உறுதிமொழியையும் அவர் வாசித்தார். தங்களது உடலை உறுதியுடனும், நோயில்லாமலும் வைத்துக்கொள்ள தினமும் 30 நிமிடங்கள் ஒதுக்கி உடற்பயிற்சி செய்யுமாறு மாணவர்கள் மற்றும் பொதுமக்களை அவர் கேட்டுக்கொண்டார்.
நாடாளுமன்ற உறுப்பினரும் முன்னாள் மத்திய அமைச்சருமான திரு தயாநிதி மாறன் சிறப்பு விருந்தினராக கலந்து கொண்டார். தமிழக அரசின் இளைஞர் நலன் மற்றும் விளையாட்டு மேம்பாடு கூடுதல் தலைமை செயலாளர் திரு அபூர்வ வர்மா, முதன்மை செயலாளர் மற்றும் தமிழ்நாடு விளையாட்டு மேம்பாட்டு ஆணையத்தின் உறுப்பினர் செயலாளர் திரு ரமேஷ் சந்த் மீனா, நேரு யுவ கேந்திர சங்கத்தின் தமிழக மற்றும் புதுச்சேரி மாநில இயக்குநர் திரு எம் என் நட்ராஜ், நாட்டு நலப்பணி திட்டம் சென்னை மண்டல செயலாளர், டாக்டர் சி சாமுவேல் செல்லையா, சென்னை பல்கலைக்கழக நலப்பணி திட்ட ஒருங்கிணைப்பாளர் டாக்டர் வினீதா அகர்வால், நேரு யுவ கேந்திர சங்கம், சென்னை, துணை இயக்குநர் திரு ஜே சம்பத் குமார் உள்ளிட்டோர் சென்னை திருவல்லிக்கேணியில் உள்ள பாரதியார் இல்லத்தில் நடைபெற்ற சுதந்திர ஓட்டம் 2.0-ல் பங்கேற்றனர்.
சுதந்திர போராட்ட வீரரும், மாபெரும் தமிழ் கவிஞருமான பாரதியார் இல்லத்தில் அமைச்சர் சிவ வி மெய்யநாதனால் தொடங்கி வைக்கப்பட்ட சுதந்திர ஓட்டம், மெரினா கடற்கரையில் உள்ள விவேகானந்தர் இல்லத்தில் நிறைவடைந்தது. நேரு யுவகேந்திர சங்கம் மற்றும் நாட்டு நலப்பணி திட்டத்தில் இருந்து சுமார் 170 இளைஞர்கள், தமிழ்நாடு விளையாட்டு மேம்பாட்டு ஆணைய விளையாட்டு வீரர்கள், மற்றும் நாட்டு நலப்பணி திட்டம், நேரு யுவகேந்திர சங்கம் மற்றும் தமிழ்நாடு விளையாட்டு மேம்பாட்டு ஆணைய அதிகாரிகள் சுதந்திர ஓட்டத்தில் ஆர்வத்துடன் பங்கேற்று, உடல் நலத்திற்காக 30 நிமிடங்கள் உடற்பயிற்சி செய்யவேண்டியதன் முக்கியத்துவம் குறித்த விழிப்புணர்வை உண்டாக்கினர்.
மேற்கண்ட தகவல்களை செய்திக் குறிப்பொன்றில் நாட்டு நலப்பணி திட்டம் சென்னை மண்டல செயலாளர், டாக்டர் சி சாமுவேல் செல்லையா தெரிவித்துள்ளார்.
பிரதமர் அலுவலகம்
எங்கள் அரசின் பணியில் இதயமாக இருப்பது தேசத்தின் இளைஞர்களுக்கு அதிகாரமளித்தல்: பிரதமர்
ஒவ்வொரு இளைஞரின் விருப்பங்களையும் நிறைவேற்றுவதற்கான சூழ்நிலையை உருவாக்கும் அரசின் உறுதிப்பாடு பற்றிய கட்டுரைகள், வரைபடங்கள், வீடியோக்கள் மற்றும் தகவல்களைப் பிரதமர் திரு நரேந்திர மோடி பகிர்ந்துள்ளார்.
ட்விட்டர் செய்தியில் பிரதமர் கூறியிருப்பதாவது:
“எங்கள் அரசின் பணியில் இதயமாக இருப்பது தேசத்தின் இளைஞர்களுக்கு அதிகாரமளித்தல். பல வகையான துறைகள் தோறும் ஒவ்வொரு இளைஞரின் விருப்பங்களையும் நிறைவேற்றுவதற்கான சூழ்நிலையை உருவாக்க எங்கள் அரசு உறுதிபூண்டுள்ளது. #9YearsOfEmpoweringYouth”
நுகர்வோர் நலன், உணவு மற்றும் பொது விநியோகம் அமைச்சகம்
பொது முடக்கத்தின் போது கூடுதல் தேவைகளை பூர்த்தி செய்த பின்பும் இந்திய உணவுக் கழகத்தில் போதிய அளவுக்கு சரக்குகள் உள்ளன: ராம் விலாஸ் பஸ்வான்
அரசால் எடுக்கப்பட்ட பல்வேறு நடவடிக்கைகள் குறித்தும், அரசிடம் இருக்கும் உணவு தானியங்கள் மற்றும் பருப்புகளின் கையிருப்பு மற்றும் மாநிலங்களுக்கு இது வரை அனுப்பப்பட்ட சரக்குகளின் விவரங்கள் குறித்த விரிவான தகவல்களை, மத்திய நுகர்வோர் விவகாரங்கள், உணவு மற்றும் பொது விநியோக அமைச்சர், திரு. ராம் விலாஸ் பஸ்வான் தெரிவித்தார்.
04.05.2020 தேதியிட்ட தகவல் அறிக்கையின் படி, 276.61 லட்சம் மெட்ரிக் டன் அரிசியும், 353.49 லட்சம் மெட்ரிக் டன் கோதுமையும் இந்திய உணவுக் கழகத்திடம் தற்போது உள்ளது என்று அமைச்சர் தெரிவித்தார். மொத்தமாக 630.10 லட்சம் மெட்ரிக் டன் உணவு தானிய சரக்குகள் கையிருப்பில் உள்ளன. தேசிய உணவு பாதுகாப்பு சட்டம் மற்றும் இதர நலத் திட்டங்களின் கீழ் ஒரு மாதத்துக்கு 60 லட்சம் மெட்ரிக் டன் உணவு தானியங்கள் தேவைப்படுகின்றன.
2483 ரயில் அடுக்குகள் மூலம் 69.52 லட்சம் மெட்ரிக் டன் உணவு தானியங்கள் பொது முடக்கம் அமல்படுத்தப்பட்டதில் இருந்து எடுத்து செல்லப்பட்டதாக அமைச்சர் தெரிவித்தார். ரயில் மார்க்கத்தைத் தவிர, சாலைகள் மற்றும் நீர்வழிகள் மூலமாகவும் போக்குவரத்து மேற்கொள்ளப்பட்டது. 137.62 லட்சம் மெட்ரிக் டன்கள் மொத்தத்தில் எடுத்து செல்லப்பட்டன. 5.92 லட்சம் மெட்ரிக் டன் தானியங்கள் வட கிழக்கு மாநிலங்களுக்கு கொண்டு செல்லப்பட்டன.
"பிரதமரின் ஏழைகள் மறுவாழ்வு திட்டத்தின்" கீழ், மொத்தமாக 104.4 லட்சம் மெட்ரிக் டன் அரிசியும் 15.6 லட்சம் மெட்ரிக் டன் கோதுமையும் அடுத்த 3 மாதங்களுக்குத் தேவைப்படும் நிலையில், 59.50 லட்சம் மெட்ரிக் டன் அரிசியும், 8.14 லட்சம் மெட்ரிக் டன் கோதுமையும் பல்வேறு மாநிலங்கள் மற்றும் யூனியன் பிரதேசங்களுக்கு எடுத்து செல்லப்பட்டுள்ளன.
நிதி அமைச்சகம்
இரண்டு விதிமுறைகளுக்கு இந்திய நிதி சேவைகள் மைய ஆணையம் ஒப்புதல் அளித்தது
இந்திய நிதி சேவைகள் மைய ஆணையத்தின் கூட்டம் இன்று நடைபெற்றது. விரிவான விவாதங்களுக்குப் பிறகு, கீழ்கண்ட ஒழுங்குமுறைகளுக்கு ஒப்புதல் அளிக்கப்பட்டது.
அ. சர்வதேச நிதி சேவைகள் மைய ஆணையம்  ஒழுங்குமுறைகள், 2020
ஆ. சர்வதேச நிதி சேவைகள் மைய ஆணையம் , ஒழுங்குமுறைகள், 2020
சர்வதேச நிதி சேவைகள் மைய ஆணையம்  ஒழுங்குமுறைகள், 2020-இன் முக்கிய அம்சங்கள் வருமாறு:தங்கக் கட்டிகள் பரிமாற்ற சந்தையின் செயல்பாடுகளுக்கு பொறுப்பான அமைப்பாக இந்திய நிதி சேவைகள் மைய ஆணையம் அறிவிக்கப்பட்டுள்ளது.தங்கக் கட்டிகள் வர்த்தகத்துக்கான ஒட்டுமொத்த சூழலியலை உருவாக்குவதற்கான வரைவு விதிகளுக்கு ஒப்புதல் அளிக்கப்பட்டுள்ளது.அனைத்து சந்தை நடவடிக்கைகளுக்கும் ஒருங்கிணைந்த தளத்தை வழங்க இந்த விதிமுறைகள் வழிவகுக்கின்றன.
சர்வதேச நிதி சேவைகள் மைய ஆணையம் , ஒழுங்குமுறைகள், 2020 -இன் முக்கிய அம்சங்கள் வருமாறு:ஜிஐசி எனப்படும் சர்வதேச 'இன்ஹவுஸ்' மையங்கள் ஆணையத்தால் அனுமதிக்கப்பட்டுள்ள எந்த முறையிலும் வர்த்தகத்தை நடத்தலாம்.சர்வதேச நிதி சேவைகள் மைய ஆணையத்துக்குள் அமைக்கப்படும் ஜிஐசி, சர்வதேச நிதி சேவைகள் மைய ஆணையத்துக்குப் பொருந்தும் வரி விடுமுறை உள்ளிட்ட அனைத்து சலுகைகளையும் பெற தகுதியுடையது ஆகும்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1668007
தேர்தல் ஆணையம்
ஒடிசா, கேரளா, உத்தராகண்ட் சட்டமன்ற தொகுதிகளுக்கான இடைத்தேர்தல் தேதி அறிவிப்பு
ஒடிசா, கேரளா மற்றும் உத்தராகண்ட் மாநிலங்களில் காலியாக உள்ள சட்டமன்ற தொகுதிகளை நிரப்புவதற்காக அங்கு இடைத்தேர்தலை நடத்த தேர்தல் ஆணையம் முடிவு செய்துள்ளது.
ஒடிசாவின் பிரஜராஜ்நகர், கேரளாவின் த்ரிக்கக்கரா, உத்தராகண்டின் சம்பாவாத் ஆகிய சட்டமன்ற தொகுதிகளுக்கான இடைத்தேர்தல் மே 31, 2022  அன்று நடைபெறும். தேர்தலில் பதிவான வாக்குகள் ஜூன் 3, 2022  அன்று எண்ணப்படும்.
மூன்று சட்டமன்ற தொகுதிகளிலும் வேட்பு மனுவை தாக்கல் செய்வதற்கான கடைசி நாள் மே 11, 2022. மே 12-ஆம் தேதி வேட்புமனுக்கள் சரிபார்க்கப்படும். வேட்புமனுக்களை திரும்பப் பெறுவதற்கான கடைசி தேதி மே 16  மற்றும் 17 .
கொவிட்-19 பாதுகாப்பு வழிமுறைகளைப் பின்பற்றி இடைத்தேர்தல்கள் நடைபெறும் என்றும், மூன்று தொகுதிகளிலும் தேர்தல் நடத்தை விதிகள் உடனடியாக அமலுக்கு வரும் என்றும் தேர்தல் ஆணையம் தெரிவித்துள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://www.pib.gov.in/PressReleasePage.aspx?PRID=1822192
பெட்ரோலியம் மற்றம் இயற்கை எரிவாயு அமைச்சகம்
ஸ்ரீ பத்ரிநாத் தாம் பகுதியை ஆன்மீக ஸ்மார்ட் மலைநகரமாக உருவாக்குவதற்கு பொதுத்துறை எண்ணெய் நிறுவனங்கள் புரிந்துணர்வு ஒப்பந்தம்
ஸ்ரீ பத்ரிநாத் தாம் பகுதியை ஆன்மீக ஸ்மார்ட் மலைநகரமாக உருவாக்குவதற்கு, பொதுத்துறை எண்ணெய் மற்றும் வாயு நிறுவனங்களான இந்தியன் ஆயில், பிபிசிஎல், எச்பிசிஎல், ஓஎன்ஜிசி, கெயில் மற்றும் ஸ்ரீ பத்ரிநாத் உத்தன் அறக்கட்டளை இடையே புரிந்துணர்வு ஒப்பந்தம் இன்று கையெழுத்தானது.
இந்த ஒப்பந்தம் உத்தரகாண்ட் முதல்வர் திரு தீரத் சிங் ராவத், மத்திய பெட்ரோலியம் மற்றும் இயற்கை எரிவாயுத்துறை அமைச்சர் திரு தர்மேந்திர பிரதான் மற்றும் மத்திய, மாநில உயர் அதிகாரிகள் முன்னிலையில் கையெழுத்தானது.
இந்த ஒப்பந்தப்படி, ஆற்றங்கரை பணிகள், சாலைகள், பாலங்கள் கட்டுதல், குருகுலக் கட்டிடங்கள், கழிவறைகள் கட்டுதல், குடிநீர் வசதிகள் அமைத்தல், தெருவிளக்குகள் அமைத்தல் உள்பட முதல்கட்ட மேம்பாட்டு பணிகளுக்கு பொதுத்துறை எண்ணெய் நிறுவனங்கள் ரூ.99.60 கோடி வழங்கவுள்ளன.
இந்நிகழ்ச்சியில் பேசிய மத்திய அமைச்சர் திரு தர்மேந்திர பிரதான், ‘‘ஆன்மீகம், மதம் மற்றும் கலாச்சார காரணங்களுக்காக, கோடிக்கணக்கான இந்தியர்களுக்கு சார் தாம் மிகவும் நெருக்கமானவை.
பத்ரிநாத் மேம்பாட்டு பணிக்காக மட்டும் பொதுத்துறை எண்ணெய் நிறுவனங்கள் நிதி அளிக்கவில்லை. கேதார்நாத், உத்தரகாசி, யமுனோத்ரி மற்றும் கங்கோத்ரி மேம்பாட்டு பணிகளுக்கும் நிதி வழங்குகின்றன’’ என்றார்.
மேம்பாட்டு வசதிகளுக்கு பொதுத்துறை எண்ணெய் நிறுவனங்களின் முயற்சியை பாராட்டிய மத்திய அமைச்சர் திரு தர்மேந்திர பிரதான், ‘‘ பத்ரிநாத் தாம்-ஐ ஆன்மீக ஸ்மார்ட் மலை நகரமாக உருவாக்க பொதுத்துறை எண்ணெய் நிறுவனங்கள் முன்வந்துள்ளதை எண்ணி தாம் மகிழ்ச்சி அடைவதாக தெரிவித்துள்ளார்.
முக்கியமான தொழில்களில் சுற்றுலாவும் ஒன்று. மாநிலத்தின் வளர்ச்சியில் இது முக்கிய பங்காற்றுகிறது. பத்ரிநாத் போன்ற இடங்களை மேம்படுத்துவது, அதிக சுற்றுலாப் பயணிகளை கவரும். இது மாநிலத்தின் பொருளாதாரத்தை வலுப்படுத்தும்’’ என்றும் அமைச்சர் கூறினார்.
பிரதமர் அலுவலகம்
அமெரிக்க அதிபர் தேர்தலில் வெற்றி பெற்றதற்காக திரு ஜோ பைடனுக்கு பிரதமர் வாழ்த்து
அமெரிக்க அதிபர் தேர்தலில் வெற்றி பெற்றுள்ள திரு ஜோ பைடனுக்கு, பிரதமர் திரு நரேந்திர மோடி, வாழ்த்து தெரிவித்துள்ளார்.
“திரு ஜோ பைடன், உங்களது பிரம்மாண்ட வெற்றிக்கு மனமார்ந்த வாழ்த்துகள்! துணை அதிபராக நீங்கள் செயல்பட்ட போது இந்தியா- அமெரிக்கா நாடுகளின் உறவை வலுப்படுத்துவதில் உங்களது பங்களிப்பு முக்கியமானதாகவும், விலைமதிப்பற்றதாகவும் இருந்தது. இந்தியா அமெரிக்கா நாடுகளின் உறவை அடுத்த கட்டத்திற்கு உயர்த்த உங்களுடன் இணைந்து பணிபுரிவதற்கு நான் ஆவலாக உள்ளேன்.” என பிரதமர் குறிப்பிட்டுள்ளார்
-----
(